GCAP พุ่งแรง 9% โบรกฯ แนะซื้อ ชูเป้า 8.80 บ.
GCAP พุ่งแรง 9% ล่าสุด ณ เวลา 16.11 น. อยู่ที่ 7.60 บาท บวก 0.65 บาท หรือ 9.35% สูงสุดที่ 7.65 บาท ต่ำสุดที่ 7.00 บาท ด้วยมูลค่าซื้อขาย 280.85 ล้านบาท ด้าน โบรกฯ แนะซื้อ ชูเป้า 8.80 บ. คาดกำไร Q4/60 โตก้าวกระโดด
25 ต.ค. 2560

ผู้สื่อข่าวรายงานว่า ราคาหุ้นบริษัท จี แคปปิตอล จำกัด (มหาชน) หรือ GCAP ล่าสุด ณ เวลา 16.11 น. อยู่ที่ 7.60 บาท บวก 0.65 บาท หรือ 9.35% สูงสุดที่ 7.65 บาท ต่ำสุดที่ 7.00 บาท ด้วยมูลค่าซื้อขาย 280.85 ล้านบาท ขณะที่ดัชนีตลาดหุ้นโดยรวมบวก 0.33%

โดย บล.กรุงศรี ระบุในบทวิเคราะห์ แนะนำ ซื้อ GCAP ให้ราคาเป้าหมายที่ 8.8 บาทต่อหุ้น โดยบล.กรุงศรี ยังมั่นใจผลประกอบการจะเร่งตัวขึ้นตั้งแต่ไตรมาส 4/60 และเพิ่มขึ้นแบบก้าวกระโดดในปีหน้า ตามยอดสินเชื่อที่เพิ่มขึ้นเท่าตัว จากการเดินหน้าปล่อยสินเชื่อให้พ่อค้าแม่ค้าใน 5 ตลาด คือ คลองเตย ,ยิ่งเจริญ ,ปฐวิกรณ์, พเยาว์ และ ตลาดบางพลี